《集陶挽王守正主事》
明代·倪谦

东方有一士，委情在琴书。清飙矫云翮，婉娈憩通衢。

羁鸟恋旧矫，息驾归閒居。步步寻往迹，浪莽矫野娱。

有子不留金，嘅然念黄虞。校书亦已勤，出则陪文舆。

荏苒岁月颓，指景限西隅。一朝长逝后，壑舟无须臾。

谁云其人亡，至德冠乡闾。生有高世名，过此奚所须。

幽室亦已闭，精爽今何如。千载拊尔诀，言尽意不舒。

作者简介：倪谦（1415年～1479年），字克让，号静存，南直隶应天府上元（今江苏南京）人，原籍钱塘（今浙江杭州）。正统四年（1439年）进士，授编修，曾出使朝鲜。天顺初，累迁至学士，侍太子于春宫。后主顺天乡试，因黜权贵之子，被构罪戍边。成化初复职，官至南京礼部尚书。卒谥文僖。天资聪颖，记忆力特强，有《朝鲜纪事》、《辽海编》、《倪文僖公集》等传世。